Nafarroako Parlamentuko Mahaiak, 2020ko apirilaren 15ean egindako bilkuran, erabaki hau hartu zuen, besteak beste:

Nafarroako Foru Eraentza Berrezarri eta Hobetzeari buruzko Lege Organikoaren 19.1.a) artikuluak aitortzen dion legegintza-ekimena erabiliz, Nafarroako Gobernuak, 2020ko apirilaren 8an hartutako Erabakiaren bidez, foru lege proiektu bat igorri dio Nafarroako Parlamentuari, zeinaren bidez 409.637 euroko kreditu berezi bat ematen baita “Gizarte Zerbitzu Publikoak kudeatzeko Nafarroako Gizain Fundazioa” izeneko 900003-91600-4300-231500 partida berrian.

Hori horrela, Legebiltzarreko Erregelamenduko 158. artikuluan ezarritakoarekin bat, Eledunen Batzarrarekin adostu ondoren, hona ERABAKIA:

**1.** Osoko Bilkuraren esku jartzea honako foru lege proiektu honen izapidetzea zuzenekoa eta irakurketa bakarrekoa izateari buruzko erabakia: “Foru Lege proiektua, zeinaren bidez 409.637 euroko kreditu berezi bat ematen baita “Gizarte Zerbitzu Publikoak kudeatzeko Nafarroako Gizain Fundazioa” izeneko 900003-91600-4300-231500 partida berrian” (10-20/LEY-00008).

**2.** Zuzenketak aurkezteko epe bat irekitzea, eztabaidari ekiteko Osoko Bilkuraren egunaren aurrekoaren eguerdiko hamabietan bukatuko dena. Zuzenketak Legebiltzarreko Mahaiari aurkeztu beharko zaizkio.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2020ko apirilaren 15ean

Lehendakaria: Unai Hualde Iglesias

Foru Lege proiektua, zeinaren bidez 409.637 euroko kreditu berezi bat ematen baita “Gizarte Zerbitzu Publikoak kudeatzeko Nafarroako Gizain Fundazioa” izeneko 900003-91600-4300-231500 partida berrian

ATARIKOA

Eskubide Sozialetako Departamentuak eskatu du sortzea, 2020ko gastu-aurrekontuan, “Gizarte Zerbitzu Publikoak kudeatzeko Nafarroako Gizain Fundazioa” izeneko 900003-91600-4300-231500 partida, 409.637 euroko zenbatekoa duena.

Nafarroako Ogasun Publikoari buruzko apirilaren 4ko 13/2007 Foru Legearen 48. artikuluaren lehen paragrafoak ezartzen du ezen, hurrengo ekitaldira arte berandutu ezin den gasturen bat aurrekontu indardunaren kargura egin behar bada eta krediturik ez badago, Nafarroako Gobernuak, Ekonomia eta Ogasuneko kontseilariak proposaturik, foru lege proiektu bat bidaliko diola Nafarroako Parlamentuari, aparteko kreditu bat ematekoa. Halaber, bigarren paragrafoan xedatzen du kreditu berezia finantzatzen ahal dela edozein gastu-programatan erabilgarri dauden beste kreditu batzuekin.

**1. artikulua.** Aparteko kreditu bat ematea.

2020ko ekitaldian 409.637 euroko zenbatekoa duen kreditua ematen da, Fundazioak 2020ko urtarrilean eta otsailean izandako gastuen konpentsazio gisa.

Kreditu hori aurrekontuko “Gizarte Zerbitzu Publikoak kudeatzeko Nafarroako Gizain Fundazioa” izeneko 900003-91600-4300-231500 partidari aplikatuko zaio, 409.637 euroko zenbatekoarekin.

**2. artikulua.** Aparteko kredituaren finantzaketa.

Aparteko kreditu hori, 409.637 euroko zenbateko horrekin, finantzatuko da indarrean dagoen gastu-aurrekontuko “Mandatua Gizarte Zerbitzu Publikoak kudeatzeko Nafarroako Gizain Fundazioari” izeneko 900003-91600-2279-231500 partidan dagoen kreditu erabilgarriaren kargura.

**Azken xedapen bakarra.** Indarra hartzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.